ddrg/super_eurlex huggingface dataset:
40.

zdôrazňuje potrebu riešiť očakávaný nárast dovozu plynu a elektriny z tretích krajín do EÚ z krátkodobého a dlhodobého hľadiska s cieľom zaistiť bezpečnosť dodávok energie, rozdelenie záťaže a spravodlivé fungovanie vnútorného trhu; opätovne zdôrazňuje, že v prípade niektorých členských štátov táto výzva úzko súvisí so závislosťou od dovozu plynu a ropy z jedinej tretej krajiny a že jej zvládnutie si vyžaduje opatrenia zamerané na diverzifikáciu portfólia dodávateľov, trás prenosu a zdrojov energie; uznáva, že v tomto ohľade je strategickým cieľom realizácia južného koridoru zemného plynu vrátane plynovodu Nabucco a jeho možného vedenia do krajín strednej a východnej Európy, ako aj dokončenie dodávateľských trás do EÚ, ktoré budú schopné pokryť do roku 2020 približne 10 – 20 % dopytu EÚ po plyne, s cieľom zabezpečiť, aby mal každý európsky región reálny prístup k aspoň dvom rôznym zdrojom plynu;
17.

uznáva významný podiel európskej siete ombudsmanov a zdôrazňuje prospešnosť účinnej spolupráce pre európskych občanov; konštatuje, že 60 % sťažností, ktoré ombudsman v roku 2012 vybavil, patrilo do právomoci člena siete; pripomína, že Výbor pre petície je riadnym členom siete; konštatuje, že v roku 2012 ombudsman posunul 63 sťažností tomuto výboru; blahoželá európskemu ombudsmanovi k úspešnej koordinácii siete; považuje to za dôležitú funkciu pri ombudsmanovej činnosti a je presvedčený, že by sa mala prehĺbiť spolupráca pri zlepšovaní administratívy práva EÚ v jednotlivých štátoch; odporúča, aby sa sieť rozšírila o príslušné vnútroštátne orgány; nazdáva sa, že by sa mala zachovať a posilniť účasť európskeho ombudsmana v európskych a medzinárodných združeniach ombudsmanov;
—

so zreteľom na návštevu delegácie Podvýboru pre ľudské práva v dňoch 19. a 20. decembra 2012 v Bahrajne a na tlačové vyhlásenie, ktoré vydala táto delegácia, a so zreteľom na návštevu delegácie Arabského polostrova od 27. do 30. apríla 2013 a jej tlačové vyhlásenie,
60.

vzhľadom na to, že členovia EÚ a NATO majú iba jeden súbor námorných síl, žiada silnejšiu strategickú koordináciu medzi oboma organizáciami v oblasti námornej bezpečnosti; zastáva názor, že budúca stratégia EÚ v oblasti námornej bezpečnosti by mala byť nezávislá od stratégie Severoatlantickej aliancie, no mala by ju dopĺňať, s cieľom prispieť k riešeniu čo najvyššieho počtu vyššie uvedených výziev a zároveň zabezpečovať optimálne využitie obmedzených námorných zdrojov; víta pozitívne výsledky vyplývajúce zo spoločného umiestnenia operačných veliteľstiev oboch organizácií v Northwoode; domnieva sa, že EÚ by sa mala sústrediť na jasnú pridanú hodnotu plynúcu z jej komplexného prístupu k riešeniu mnohotvárnych výziev, ako sa dokázalo v prípade diplomatických, finančných a justičných opatrení nadväzujúcich na účinný boj Atalanty proti pirátstvu; požaduje ďalšie zlepšenie výmeny informácií medzi NATO a EÚ, ako aj silnejšiu koordináciu s inými medzinárodnými aktérmi;
45.

znovu vyjadruje úplnú podporu európskym štruktúram a projektom v oblasti vzdelávania a odbornej prípravy a zdôrazňuje najmä prínos Európskej akadémie bezpečnosti a obrany (EABO) k podpore spoločnej kultúry bezpečnosti a tiež jej potenciál na určenie a rozvoj projektov spolupráce medzi národnými inštitúciami, ktoré šetria náklady; víta rozhodnutie Rady z 12. apríla 2013 posilniť túto akadémiu poskytnutím finančných prostriedkov z rozpočtu Únie; domnieva sa, že by to mohlo predstavovať model pre podporu z rozpočtu EÚ do iných štruktúr SBOP, ako je EDA a satelitné centrum EÚ; podporuje ďalší rozvoj európskej iniciatívy na výmenu mladých dôstojníkov, ktorá je inšpirovaná programom Erasmus, a tiež zapojenie inštitúcií pre vzdelávanie a odbornú prípravu európskych vojenských dôstojníkov do programu Erasmus;
10.

domnieva sa, že Európska únia by mala podporovať a povzbudzovať členské štáty, aby realizovali jazykovú politiku, ktorá umožní deťom osvojovať si ohrozený jazyk ako materinský jazyk už od najútlejšieho veku; poukazuje na to, že takáto politika podporovania dvoch alebo viacerých jazykov by – ako je vedecky dokázané – bola pre deti prínosom a pomohla by im osvojovať si neskôr ďalšie jazyky, pričom by podnecovala odovzdávanie jazykov z generácie na generáciu a poskytla by používateľom ohrozených jazykov skutočnú podporu pri znovuoživovaní odovzdávania jazykov medzi generáciami v oblastiach, kde je na ústupe;
1.

zdôrazňuje, že európska stratégia v oblasti dopravných technológií pre budúcu udržateľnú mobilitu Európy by mala v prvom rade podporovať kvalitu služieb, pohodlie cestujúcich a vhodné podmienky pre podniky a udržateľnú mobilitu a že by mala vychádzať z cieľov a právnych predpisov Únie, pokiaľ ide o obmedzenie spotreby energie, hluku z dopravy, látok znečisťujúcich ovzdušie, surovín a emisií skleníkových plynov do roku 2020, 2030 a 2050, ako aj zlepšenie zdravia a kvality života, zvýšenie kvality služieb, poskytovanie čoraz individuálnejších riešení zameraných ešte viac na potreby užívateľov a posilnenie bezpečnosti;
45.

žiada Komisiu a členské štáty, aby mobilizovali všetky dostupné finančné prostriedky, predovšetkým v rámci štrukturálnych fondov, na uskutočnenie programu, ktorý by podnietil investície do odbornej prípravy a tvorby pracovných miest, čím by sa prispelo k zníženiu neprijateľne vysokej miery nezamestnanosti mladých ľudí a zároveň by sa podporou podnikateľského ducha mladých ľudí povzbudil rozvoj ich podnikania; víta iniciatívu pre zamestnanosť mládeže a naliehavo vyzýva príslušné členské štáty a regióny, aby v plnej miere využili finančné prostriedky ESF a osobitné prostriedky;
19.

nazdáva sa, že úloha hospodárskej súťaže pri stimulovaní investícií v nových digitálnych infraštruktúrach v prospech hospodárskeho rastu by sa nemala oslabovať; je presvedčený, že je rozhodujúce, aby Komisia zabezpečila regulačný rámec, ktorý umožní všetkým účastníkom trhu investovať do inovatívnej digitálnej infraštruktúry; domnieva sa, že na tento účel by nové pravidlá vymedzovania cien za efektívny prístup k prístupovým sieťam novej generácie mali odrážať základný súťažný proces v každom členskom štáte tým, že sa budú dodržiavať právomoci vnútroštátnych regulačných orgánov; je presvedčený, že na tento účel by sa vnútroštátne regulačné orgány mali usilovať o dosiahnutie spoločných cieľov, napr. cieľov digitálnej agendy, pričom by mali čerpať z lepšieho poznania svojich príslušných vnútroštátnych trhov a špecifických odborných znalostí o týchto trhoch;
6.

zdôrazňuje, že moc by sa mala čo najskôr odovzdať demokraticky zvoleným civilným orgánom; vyjadruje hlbokú solidaritu s tými Egypťanmi, ktorí vo svojej krajine podporujú demokratické ašpirácie a hodnoty, a vyzýva na rýchly návrat k demokratickému procesu vrátane usporiadania slobodných a spravodlivých prezidentských a parlamentných volieb v plne inkluzívnom procese za účasti všetkých demokratických aktérov, ako aj na nevyhnutné ekonomické a inštitucionálne reformy, ktoré treba uskutočniť; naliehavo vyzýva Moslimské bratstvo, aby prispelo k úsiliu o zmierenie; vyjadruje presvedčenie, že akýkoľvek zákaz, vylúčenie alebo prenasledovanie namierené proti demokratickým politickým silám alebo aktérom v Egypte by znamenalo opakovanie chýb z minulosti a prinieslo by iba zvýšený radikalizmus;
—

so zreteľom na to, že memorandum z Budapešti z roku 1994, ktoré sa týka jadrového odzbrojenia na Ukrajine, poskytuje Ukrajine záruky pri použití hrozby silou a zabezpečuje poskytnutie podpory tejto krajine, pokiaľ by došlo k pokusu vyvíjať na ňu nátlak v ekonomickej oblasti,
15.

so znepokojením konštatuje, že ak by niektorí tlmočníci neboli na poslednú chvíľu presunutí na iné miesta, potenciálne náklady vzniknuté v dôsledku týchto neskorých zrušení by tvorili značnú časť celkového rozpočtu na tlmočenie; v tejto súvislosti poznamenáva, že v roku 2011 by sa bola za tlmočnícke služby, ktoré boli zabezpečené, ale následne zrušené po uplynutí lehôt uvedených v Etickom kódexe viacjazyčnosti, vynaložila suma 4 350 000 EUR (7,6 % rozpočtu na tlmočenie) a v roku 2012 suma 5 480 000 EUR (11,9 % rozpočtu na tlmočenie); vyzýva Predsedníctvo, aby Výboru pre kontrolu rozpočtu predložilo podrobnú analýzu týkajúcu sa rastúceho trendu neskorých zrušení a aby zaviedlo mechanizmus, ktorý by zlepšil informovanosť o stratách zdrojov v dôsledku neskorých zrušení a výrazne znížil počet a percentuálny podiel takýchto zrušení;
32.

berie na vedomie riziká, ktoré môže predstavovať prístup spotrebiteľov k online službám hazardných hier; vyzýva Komisiu a členské štáty, aby na základe práce skupiny odborníkov v súvislosti so službami v oblasti hazardných hier zvážili sociálne náklady na regulovanie činností v oblasti hazardných hier v porovnaní so škodlivými účinkami, ktoré by sa mohli prejaviť, keby spotrebitelia uprednostnili nelegálnych prevádzkovateľov;
K.

keďže investičná dohoda by mala takisto zahŕňať povinnosti investorov, a to aj povinnosť rešpektovať práva odborových zväzov a iné pracovné práva, transparentnosť a ochranu životného prostredia, ako sú vymedzené v práve každej z oboch zmluvných strán, a mala by sa uzatvoriť v súlade s pravidlami Svetovej obchodnej organizácie (WTO) a inými relevantnými medzinárodnými dohodami a základnými dohovormi, ktoré zmluvné strany podpísali a ratifikovali; keďže investičné dohody by sa nemali týkať investícií do osobitne vytvorených zón poskytujúcich možnosť obchádzať pracovnoprávne normy a iné právne požiadavky;
11.

vyzýva iracké orgány, aby vzhľadom na to, že bezpečnostná situácia prehĺbila problémy zraniteľnejších skupín, ako sú ženy, mladí ľudia a aktivisti za základné práva vrátane odborárov, bezodkladne prijali opatrenia, ktoré by nasmerovali viac zdrojov do programov zameraných na zlepšenie situácie;
3.

víta správu predloženú osobitným spravodajcom OSN pre rasizmus Githuom Muigaiom a podčiarkuje, že všetkým obetiam diskriminácie založenej na kaste na celom svete by sa mala venovať rovnaká pozornosť a mala by im byť poskytnutá rovnaká ochrana; v širšom kontexte zdôrazňuje, že proti všetkým formám rasizmu a diskriminácie by sa malo bojovať s rovnakým nasadením a odhodlaním, a to aj v Európe;
9.

žiada EÚ, aby zvolala humanitárnu konferenciu o sýrskej utečeneckej kríze, ktorá by sa prednostne zamerala na opatrenia pre hostiteľské krajiny v regióne (najmä Libanon, Jordánsko, Turecko a Irak) s cieľom podporiť ich úsilie prijímať neustále rastúce populácie utečencov a zachovať politiku otvorených dverí; zdôrazňuje, že na takejto konferencii by sa mali podieľať všetky inštitúcie EÚ a organizácie občianskej spoločnosti a že by sa mala zamerať na humanitárne úsilie a posilnenie úlohy EÚ a jej zapojenia do diplomatického úsilia, ktoré by malo pomôcť ukončiť konflikt v Sýrii;
45.

domnieva sa, že úloha a právomoci Výboru pre petície by sa uplatňovali čo najlepším spôsobom a jeho viditeľnosť, účinnosť, zodpovednosť a transparentnosť by sa čo najviac posilnili, ak by sa zlepšili prostriedky umožňujúce predkladať otázky, ktoré sú dôležité pre európskych občanov, v pléne a ak by sa posilnili možnosti predvolať si svedkov, viesť vyšetrovania a usporiadať vypočutia;
N.

keďže Taiwan a Čínska ľudová republika (ČĽR) prijali konštruktívny prístup, ktorý prispel k uzavretiu 19 dohôd medzi Straits Exchange Foundation za Taiwan a Association for Relations Across the Taiwan Straits za ČĽR; keďže tieto dohody zahŕňajú Rámcovú dohodu o hospodárskej spolupráci (ECFA) a dohodu o právach duševného vlastníctva (IPR), podpísané 29. júna 2010, ako aj investičnú dohodu a dohodu o colnej spolupráci, podpísanú 9. augusta 2012;
16.

vyzýva pakistanskú vládu, aby uskutočnila dôkladnú revíziu zákonov o rúhaní a ich uplatňovania v súčasnosti, najmä oddielov 295 B a C trestného zákonníka, ktoré povinne predpisujú doživotné väzenie (295 b a C) či dokonca trest smrti (295 C) za údajné skutky rúhania;
16.

vyzýva Komisiu, aby zabezpečila možnosť vytvorenia dlhodobejšej stratégie na regulovanie prístupu plavidiel EÚ k zdrojom vo výhradných hospodárskych zónach krajín v tejto oblasti, ktorá by vychádzala z rámcovej regionálnej dohody medzi Európskou úniou a krajinami západného a stredného Tichomoria dohodnutej s agentúrou FFA a založenej na týchto aspektoch: a) v dohode by sa mali stanoviť pravidlá pre prístup plavidiel EÚ, ktoré by sa neskôr prejavili v bilaterálnych dohodách o spolupráci v odvetví rybolovu so zainteresovanými krajinami; b) dohoda by mala zaviesť transparentný systém riadenia, ktorý zaručí najmä boj proti NNN rybolovu s uvedením nástrojov, ktoré by sa mali použiť, vrátane dohody o opatreniach prístavného štátu; c) dohoda by sa mala zakladať sa na systéme VDS po prijatí opatrení s cieľom zabezpečiť jeho transparentnosť, zlepšiť jeho účinnosť, dodržiavanie všetkými príslušnými stranami a zabezpečiť súlad s lepšími vedeckými odporúčaniami, ktoré sú k dispozícii; d) v rámci rokovaní o tejto dohode by sa mali preskúmať možnosti pre prípadné vyčlenenie rozvojovej pomoci stanovené v ERF pre túto oblasť prostredníctvom agentúry FFA, keďže krajiny AKT Tichomoria nedisponujú ľudskými a technickými zdrojmi na správne využívanie týchto prostriedkov;
3.

podporuje odporúčania Komisie týkajúce sa zefektívnenia používania existujúcich nástrojov a kanálov (akými sú štandardné využívanie kanála Europol a vytvorenie národných integrovaných jednotných kontaktných miest), zlepšenia odbornej prípravy a informovanosti v oblasti cezhraničnej výmeny informácií; vyjadruje však sklamanie z toho, že Komisia neposkytla ambicióznejšiu víziu do budúcnosti, ktorú požadoval Štokholmský program a stratégia vnútornej bezpečnosti a ktorá by mohla predstavovať východiskový bod pre politickú diskusiu o podobe a optimalizácii spoločného využívania údajov v oblasti presadzovania práva v EÚ, pričom by bola zaručená vysoká úroveň ochrany údajov a súkromia; dôrazne vyzýva Komisiu, aby predložila takúto víziu, v ktorej by stanovila vhodne navrhnutý rámec výmeny informácií v oblasti presadzovania práva v EÚ, založený na zásadách, ako sú potreba, kvalita, primeranosť, efektívnosť a zodpovednosť, a ktorá by zahŕňala náležité posúdenie zásady dostupnosti a koncepcie hľadania zhody;
19.

dôrazne opakuje svoj nesúhlas so zavedením makroekonomických podmienok do politiky súdržnosti na roky 2014 – 2020, pretože by to poškodilo regióny a sociálne skupiny, ktoré sú už oslabené krízou, pričom pozastavenie platieb by pravdepodobne malo neprimeraný vplyv na niektoré členské štáty, a najmä regióny, napriek ich plnej snahe o dosiahnutie vyrovnaných verejných rozpočtov, len by to oslabilo štáty vo finančných ťažkostiach a podkopalo snahu o solidaritu, ktorá je nevyhnutná na zachovanie makroekonomickej rovnováhy v rámci Únie; okrem toho sa domnieva, že takýto sankčný prístup by verejnosť zväčša nemusela pochopiť a mohol by len zvýšiť nedôveru občanov práve vo chvíli, keď sú už vážne zasiahnutí krízou a dôsledkami úsporných politík;
a)

zistiť, či by sa v súvislosti so zodpovednosťou zamestnanca alebo zamestnávateľa alebo organizácie zastupujúcej profesijné záujmy zamestnancov alebo zamestnávateľov, za škody spôsobené protestnou akciou mali prijať kroky, ktorými by sa ujasnilo, že článok 7 ods. 2 nariadenia Brusel I v prepracovanom znení sa vzťahuje na miesto, kde sa protestná akcia má konať alebo konala, a či je nutné zosúladenie s článkom 9 nariadenia Rím II;
15.

vyjadruje poľutovanie nad nevhodným a rušivým charakterom lekárskych techník používaných na stanovenie veku v niektorých členských štátoch, ktoré môžu spôsobovať traumu, a nad kontroverznosťou a vysokými odchýlkami niektorých metód založených na kostnom veku alebo mineralizácii zubov; vyzýva Komisiu, aby zahrnula do strategických usmernení spoločné normy založené na najlepších postupoch v oblasti metód stanovovania veku, ktoré by mali by založené na hodnotení z hľadiska viacerých stránok a odborov, mali by sa vykonávať vedeckým, bezpečným a nestranným spôsobom zohľadňujúcim potreby detí a rodové hľadisko, pričom osobitná pozornosť by sa mala venovať dievčatám, a ktoré by mali vykonávať nezávislé kvalifikované subjekty a odborníci; pripomína, že stanovovanie veku by sa malo vykonávať s náležitým ohľadom na práva dieťaťa a rešpektovanie jeho fyzickej integrity a ľudskej dôstojnosti, pričom v prípade pochybností by závery mali byť vždy v prospech maloletého; pripomína, že lekárske vyšetrenie by sa malo vykonať len vtedy, keď sa vyskúšali už všetky ostatné metódy stanovenia veku, a že proti výsledkom tohto hodnotenia by malo byť možné sa odvolať; víta prácu Európskeho podporného úradu pre azyl (EASO) v tejto oblasti, ktorá by mala slúžiť ako vzor pri zaobchádzaní s maloletými;
83.

domnieva sa, že tvoriví ľudia, výrobky a služby by ako súčasť kultúrnej rozmanitosti EÚ mali tvoriť základ silného jednotného európskeho trhu a dobre rozvinutých regiónov, ako aj miestnych hospodárstiev, kde môžu prispieť k tvorbe nových ekonomických činností a nových pracovných miest; žiada lepšie využitie odvetví kultúry a tvorivej činnosti na prilákanie nových investícií a rôznorodých talentov do Európy; zdôrazňuje, že podnikatelia v kultúrnych a tvorivých sektoroch nemajú ľahký prístup k financovaniu; vyzýva členské štáty, aby prijali zodpovedajúce sociálne a fiškálne opatrenia na podporu tvorivého hospodárstva a aby podporili nové podnikateľské modely pre kultúrny a kreatívny priemysel prispôsobené európskemu trhu, čo by umožnilo mobilitu umelcov a ľudí pracujúcich v týchto odvetviach, pomohlo by im to prekonať prekážky súvisiace s rôznymi daňovými a sociálnymi systémami a jazykovými bariérami a podporilo by to lepšie porozumenie medzi krajinami a kultúrami;
35.

naliehavo vyzýva členov Európskej rady, aby prevzali plnú politickú zodpovednosť za dobre fungujúci vnútorný trh so službami; vyzýva predsedu Európskej rady, aby zachovali túto tému v programe rokovaní Európskej rady tak dlho, ako to bude potrebné, a to so spoločne odsúhlaseným plánom postupu vrátane konkrétnych referenčných hodnôt a časového plánu pre členské štáty s cieľom poskytnúť nový impulz a odstrániť zostávajúce prekážky plnému vykonávaniu smernice o službách;
15.

zdôrazňuje, že je potrebné nabádať k zastúpeniu a účasti žien na rôznych úrovniach sociálneho dialógu a štruktúr kolektívneho vyjednávania a podporovať a zvýšiť toto zastúpenie a účasť, ako aj uplatňovať hľadisko rodovej rovnosti na príslušných fórach, a to s cieľom zaujímať sa o názory žien a začleniť otázky súvisiace s rodovou rovnosťou do kolektívneho vyjednávania; poukazuje na to, že trojstranný sociálny dialóg a kolektívne vyjednávanie majú nepopierateľne veľký potenciál ako prostriedky na podporu rodovej rovnosti na pracovisku;
3.

poukazuje na to, že systémy elektronickej justície vedú svojou podstatou k zníženiu nákladov na súdne a správne konanie, a to najmä automatizáciou výmeny informácií, doručovania písomností a prekladu určitých procesných aktov; domnieva sa, že je to v záujme všetkých zúčastnených strán v súdnom systéme; je presvedčený, že z hľadiska úvah o nákladovej efektívnosti by projekty mali zostať dobrovoľné;
15.

zdôrazňuje vedúcu politickú úlohu, ktorú by mala plniť PK/VP zabezpečovaním jednoty, dôslednosti a efektívnosti činností Únie; poznamenáva, že PK/VP označila vo svojom hodnotí ESVČ oblasti, v ktorých by sa jej úloha mala posilniť a mala byť účinnejšia, pokiaľ ide o iniciovanie, vykonávanie a zabezpečovanie dodržiavania rozhodnutí SZBP, a vydala odporúčania, ktorých cieľom je zaručiť užšiu koordináciu s Komisiou, pričom sa má plne využiť jej funkcia ako podpredsedníčky Komisie; so zreteľom na vypočutia nových komisárov v roku 2014 zdôrazňuje skutočnosť, že Európsky parlament by mal podporovať tento trend posilnením úlohy podpredsedu vo vonkajších vzťahoch a tým posilnením koordinácie medzi ESVČ a Komisiou;
97.

víta a pripomína správu generálneho tajomníka OSN z apríla 2013 o situácii v západnej Sahare, v ktorej sa zdôrazňuje „rozhodujúci význam riešenia konfliktu v Západnej Sahare v rámci širšej stratégie pre región Sahel“ a že „pre vyriešenie konfliktu je naďalej dôležitá otázka ľudských práv“; berie na vedomie, že rôzne prebiehajúce konflikty v regióne Sahel a najmä prítomnosť teroristických skupín ako al-Káida islamského Maghrebu (AQIM) na severe Mali a juhu Alžírska sú zdrojom destabilizácie Západnej Sahary; ďalej berie na vedomie nepriaznivý vplyv konfliktu na regionálnu integráciu, ktorá by mala zahŕňať Maroko a Alžírsko a ktorá by mohla ponúkať výrazné možnosti demokratizácie a hospodárskeho rozvoja, čo by zlepšilo bezpečnosť ľudí v regióne Sahel a na Sahare;
29.

konštatuje, že predvstupové projekty majú časové rozpätie od jedného do tri a pol roka; uznáva, na základe externých tematických hodnotení, že takéto termíny sú náročné, ak nie prehnané, vzhľadom na široký rozsah väčšiny projektov a množstvo ich často zložitých zložiek; vzhľadom na zložitosť reforiem v oblastiach spravodlivosti a boja proti korupcii a na to, ako dlho trvajú len činnosti pred plánovaním, odporúča, aby Komisia prijala primerané opatrenia v rámci plánovania a projektov IPA II, ktoré by viedli k dlhšiemu obdobiu (päť až sedem rokov), vrátane vopred určených a pravidelných hodnotení, ktoré by umožnili pružnejšie úpravy, a to aj finančného balíka;
58.

zdôrazňuje, že hlavným cieľom by mal byť nový klimatický pakt platný pre všetkých, ktorý by zahŕňal industrializované, ako aj rozvojové krajiny; kladie dôraz aj na to, že jednou z najdôležitejších úloh EÚ je zabezpečiť koordinovaný a postupný prístup k ochrane klímy, v rámci ktorého budú zaistené opatrenia na všetkých úrovniach vlády vrátane miestnych a regionálnych orgánov;
14.

pripomína, že všetky subjekty, ktoré majú do činenia s rozvojom, by mali byť zodpovedné za svoje rozvojové snahy a výsledky v oblasti rozvoja a spoločne by mali podporovať zodpovednosť;
AF.

keďže jednoduché a nákladovo účinné opatrenia prevencie pred infekciami spojenými so zdravotnou starostlivosťou, ako je napríklad zavedenie opatrení zdravotnej výchovy (najmä podpora hygieny v nemocniciach), už existujú alebo sa v súčasnosti experimentálne testujú so sľubnými výsledkami, mohli by sa preskúmať viaceré alternatívne a nákladovo účinné spôsoby na boj proti infekciám spojeným so zdravotnou starostlivosťou;
24.

berie na vedomie, že nedávny vývoj miezd v krajinách s prebytkom prispieva k udržaniu dopytu a má tiež pozitívny vplyv na iné oblasti EÚ; víta vyhlásenie Komisie, podľa ktorého by krajiny s prebytkom a dostatočným fiškálnym priestorom mali zohrať určitú úlohu v rámci snáh o prekonanie súčasnej krízy, a to aj prostredníctvom znižovania daní a príspevkov na sociálne zabezpečenie a zvyšovaním miezd, ktoré umožnia oživiť udržateľný domáci dopyt, s prihliadnutím na hospodársku súťaž v medzinárodnom meradle; krajiny s prebytkom by takisto mohli podporiť nové investičné príležitosti podporujúce rast prostredníctvom svojej kúpnej sily, a to najmä investíciami do vzdelávania, výskumu a vývoja, energetiky a infraštruktúry, modernizácie zdravotných a penzijných systémov a otvorenia sektora služieb; zdôrazňuje pozitívne vedľajšie účinky, ktoré by tieto opatrenia mohli mať na celú EÚ, najmä ak ich budú vykonávať najväčšie hospodárstva v Únii;
13.

zdôrazňuje, že uprednostňovanie kvality služieb koniec – koniec („end to end“) spolu s používaním najlepšieho výkonu (tzv. best effort delivery) by mohli porušiť zásadu neutrality siete; vyzýva Komisiu a regulačné orgány, aby sledovali tieto trendy a ak je to vhodné, aby vypracovali nástroje na presadzovanie povinnosti poskytovať kvalitné služby stanovené v článku 22 smernice o univerzálnych službách a právach užívateľov; žiada, aby sa v prípade potreby zohľadnili ďalšie legislatívne opatrenia na úrovni EÚ;
5.

víta úmysel Komisie zriadiť pracovnú skupinu pre problematiku migračných tokov v oblasti Stredozemia; domnieva sa, že táto pracovná skupina by mala pozostávať z politického aj operačného prvku; trvá v tejto súvislosti na tom, že Parlament by mal byť zapojený do tejto pracovnej skupiny buď na politickej alebo technickej úrovni; trvá tiež na tom, že zriadenie takejto pracovnej skupiny sa môže považovať len za prvý krok k ambicióznejšiemu prístupu;